شەفەق نیوز/ نێچیروان بارزانی سەرۆک هەرێم کوردستان، ئمڕوو
دووشەممە، داوا لە عراقی و کوردستانەیل کرد پشت وە بنەمای وەخشین و گەردنئازایی و یەکقبووڵکردن
بکەن، وە بۆنەی جەژن قوربان، و ئومێد ئارامی و خوەشی لەی بۆنە خوازێد.
نێچیروان بارزانی لە پەیامەگەی جەژن قوربان وت:
وەبۆنەی گلەوخواردن جەژن قوربان پیرووژ، گەرمترین پیرووزبایی
لە خانەوادە و کەسوکارەیل سەربەرز شەهیدەیل و ئەنفالکریایەیل، پێشمەرگە قارەمانەیل،
هێزە ئەمنیەیلە و گشت مسوڵمانەیل کوردستان، وعراق و جهان کەم،  جەژن وەپشوویگ ئارام ئەرا گشت ئیوەیل خوازم.
ئومیدخوازم جەژنەگە وەگەرد خوەی سەقامگیری و خوەشی بارێد،
کۆتایی وە دەرد و پەتا بارێد، ئەرا گشت مرۆیی ژیان ئاسایی بارێدەو و جەژن و بۆنەیەل
ئایندە لە رەوشیگ خاستر گلەو بخوەن.
لەی بۆنە وە گشتی و وەتاک، خیزان و کۆمەڵگا پەیام وە ماناکان
جەژن لە وەخشین و گەردنئازایی بکەیمنە بنەمایگ ئەرا پەیاکردن پێکەوەژیان و یەکترقبووڵکردن
و ئاشتەوایی و گشتی وەیەکەو یەکڕز و تەبا ئەرا ئایندەی خاستر ئەرا کوردستان هاریکاری
بوون.
داوا لە هاوڵاتییەیل خوەشەویست کەم وەخاتر سەڵامەتی خوەیان
و ئازیزەیلیان وە تەواوی پابەند وە رینما وریکارەیل مقەیەتیکردن بوون، چەژن گشت ئیوە
پیرووز بوود، گشت ساڵیگ وە خوەشی و خودای مەزن مقەیەتی گشتدان بکەێد.
نێچيرڤان بارزانى
سەرۆک هەرێم کوردستان
٢٠٢١/٧/١٩
